Janubiy afrikalik fotojurnalist Suriyada noma’lum jangarilar tomonidan qo‘lga olindi

Janubiy afrikalik fotojurnalist Sheroz Muhammad Suriyadan chiqib ketish uchun Turkiya tomonga yo‘l olganida noma’lum jangarilar tomonidan qo‘lga olindi, deb yozadi “TASS” Gift of the Givers xayriya tashkilotiga tayanib.

Muhammad tashkilotning ikki xodimi bilan ketib borayotgan avtomobilni qurolli shaxslar o‘tirgan mashinalar qurshab olgan. Ular yo‘lovchilarga avtomatlarni tirab, Muhammaddan o‘z fuqaroligi, dinini aytib, pasportini ko‘rsatishni talab qilgan.
“O‘zlari oid bo‘lgan harakat nomini aytish iltimosiga javoban, qurolli kimsalar butun Suriyaga vakillik  qilishini ta’kidladi. Ular Muhammadni so‘roq qilib, ikki kundan so‘ng qaytarishlarini aytdi. Ammo bunday bo‘lmadi”, — dedi xayriya tashkiloti rahbari. U JAR tashqi ishlar vazirligini hodisadan xabardor qilmoqchi.